c2102ac1da7324bf64fad23faff811bc
Hvad gør jeg, hvis jeg ikke har mit garantibevis/min kvittering?
telia.dk
2021.10

Hvis du har købt din telefon eller tablet hos os, kan vi som regel finde dit garantibevis/din kvittering i vores system. Det behøver du derfor ikke tænke på, uanset om du ønsker at oprette din reparation online, eller indlevere din defekte enhed i en af vores butikker eller hos en af vores partnere.


Hvis din enhed ikke er en telefon eller en tablet, skal du selv have dit garantibevis/din kvittering med/klar. Kan du ikke finde det, kan du altid prøve at ringe til vores kundeservice eller gå ned i den butik, hvor du har købt varen, så gør vi alt, hvad vi kan for at hjælpe dig med at finde det.



29e08cfacd7a2d26149b591354abfaa1
Kan jeg låne en telefon, mens min egen er på værksted?
telia.dk
2021.10

Vi har altid masser af telefoner, som du kan låne, imens din egen er på værksted. Det gælder uanset, om du indleverer i en Telia-butik, opretter online eller går direkte til værkstedet.


Vi har både iPhones og Android telefoner, så du kan låne en telefon med samme styresystem, som du er vant til.  


Det koster ikke noget at låne en telefon, men du kan komme til at skulle betale et transporttillæg, hvis du vælger at oprette din reparation online og ønsker en lånetelefon tilsendt.


Vi tilbyder at forsikre lånetelefonen mod skader, imens du har den for kun 25 kr. Det er altid en god idé, hvis uheldet er ude, da du ellers skal betale for reparationen af lånetelefonen.



07f42bc01592dfc53a88617a63acfc53
Hvad koster det at få repareret sin mobil eller tablet?
telia.dk
2021.10

Hos Telia er der tre forskellige muligheder:


* Skaden er dækket af reklamationsretten (i daglig tale ”garantien”). Er der ikke en fysisk skade på din telefon, bliver reparationen oftest dækket af garantien. Det vil sige, at det er gratis for dig at få repareret din enhed. Det kræver som regel, at der ikke er en fysisk skade på telefonen (smadret skærm, ødelagt bagside, ødelagt kamera el. lign)
* Har din telefon en fysisk skade og er din telefon forsikret igennem Telia, skal du blot betale selvrisikoen. Du kan se om du har forsikring på [Mit Telia](/mit-telia/privat/), og du kan anmelde skaden [her.](https://gjensidige.dk/Privat/Din-Side/anmeld-skade-mobil)  
Hvis skaden ikke dækkes af forsikring eller reklamationsretten, vil du modtage et tilbud fra værkstedet. Ofte kan vi på forhånd give dig en forventet pris, men den er ikke endelig, fordi der kan være skader, man ikke kan se udefra.
* Er din telefon gået i stykker, og overvejer du at købe en ny, kan du få et tilbud for din gamle telefon i en af vores butikker, og samtidig købe en ny telefon. Hvis din telefon er forsikret, og forsikringen dækker skaden, kan du få det, reparationen ville have kostet i rabat på din nye telefon.



67e093b4eb53ac68c84305a4e1b1989d
Hvordan følger jeg min reparation undervejs?
telia.dk
2021.10

Du vil modtage en e-mail og sms med det samme, når din reparation oprettes. Vi sender dog ikke e-mail og sms i tidsrummet 22-08.


Vi giver dig besked via e-mail og sms om de væsentligste ting undervejs. I både sms og e-mail vil der være et link, hvor du kan følge reparationen af din enhed. Denne side vil blive opdateret skridt for skridt, fra du har indleveret telefonen, til du har den igen. Derudover har du også mulighed for at skrive til værkstedet fra den side, hvis dette skulle være aktuelt.



3b755d080ff4b0e6794293b0c5fe949a
Hvor lang tid tager en reparation?
telia.dk
2021.10

Vi bestræber os på at reparere din telefon så hurtigt som muligt. Normalt tager det 7 dage fra, du indleverer din telefon i en butik, indtil du har den igen. Det kan dog sket, at reparationen tager længere tid.


Det, der oftest tager længst tid, er transporten af din telefon. Hvis du indleverer din enhed i en butik, pakker vi den samme aften, som du indleverer den. Dagen efter kommer vores transportør og henter kassen og kører den til værkstedet, hvor den ankommer dagen efter igen. Dvs. hvis du indleverer din telefon mandag, ankommer den på værkstedet onsdag, hvor teknikeren går i gang med at reparere den med det samme.


For at sikre, at din reparation går så hurtigt og problemfrit som muligt, kan du med fordel følge nedenstående råd:


* Fjern koder o.l. fra telefonen, før den sendes ind. Så forsinkes reparationen ikke, mens vi venter på koden.
* Hold øje med din mail og sms. Hvis værkstedet skriver til dig, sker der ikke mere med din enhed, før du svarer dem, og det vil vi meget gerne undgå, så din enhed kan komme tilbage så hurtigt som muligt.


